Na temelju članka 54. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19 i 144/20), članka 2. stavka 1. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23), točke VII. Odluke o kriterijima za dodjelu pomoći na ime poticaja za dobrovoljno funkcionalno odnosno stvarno spajanje jedinica lokalne samouprave („Narodne novine“ broj 88/22) i članka 26. stavka 1. točka 2. Statuta Općine Mrkopalj („Službene novinePrimorsko-goranske županije br. 10/21) ) Općinsko vijeće Općine Mrkopalj na sjednici održanoj dana ……….. godine, donijelo je

**ODLUKU**

**o zajedničkom obavljanju djelatnosti predškolskog odgoja i obrazovanja**

**i sklapanju Sporazuma o zajedničkom obavljanju djelatnosti predškolskog odgoja i obrazovanja s Općinom Fužine**

**Članak 1.**

Općina Fužine i Općina Mrkopalj, ustrojavaju i zajednički organiziraju obavljanje djelatnosti predškolskog odgoja i obrazovanja.

**Članak 2.**

Djelatnost predškolskog odgoja i obrazovanja za područje Općine Mrkopalj koji podrazumijeva organiziranje i provođenje programa odgoja, obrazovanja, zdravstvene zaštite, prehrane i socijalne skrbi u dječjem vrtiću u skladu sa pozitivnim propisima Republike Hrvatske, općim aktima jedinica lokalne samouprave, te općim aktima predškolske ustanove obavljat će Dječji vrtić „Snježna pahulja“ iz Fužina, Donje Selo 29 A, OIB 99946337432, u područnom odjelu „Pahuljice “, na adresi Školska 2, 51315 Mrkopalj, u zgradi Osnove škole Mrkopalj, Mrkopalj.

**Članak 3.**

Međusobni odnosi jedinica lokalne samouprave glede organizacije, načina upravljanja, financiranja, odgovornosti, statusnih i drugih pitanja oko zajedničkog obavljanja predškolskog odgoja i obrazovanja iz članka 1. ove Odluke uredit će se Sporazumom o zajedničkom obavljanju djelatnosti predškolskog odgoja i obrazovanja, koji čini sastavni dio ove Odluke.

Ovlašćuje se Općinski načelnik Općine Mrkopalj za potpisivanje Sporazuma iz stavka 1. ovog članka s Općinom Fužine, po donošenju i stupanju na snagu ove Odluke.

**Članak 4.**

Ova Odluka stupa na snagu osmog dana od dana objave u „Službenim novinama Primorsko-goranske županije “.

KLASA:

URBROJ:

Mrkopalj,

**OPĆINSKO VIJEĆE OPĆINE MRKOPALJ  
Predsjednica**

**Helena Crnković**